इउनाइटेड पिपुलस पार्टि लिबारेल सुंदयै इउ पि पि एल राजखान्थि दोलोआ बिटिसि बिसायख’थिनि इस्ताहारखौ फोसावबाय। सोलायनायनि स्लगान आरो गोग्गो खुंथाइ गायसननांगौनि थांखिजों दिनै कक्राझार सहरनि जे डि लामायाव थानाय लाइमोन इउपिपिएलनि गाहाइ मावखुलियाव बिसायख’थिनि इस्ताहारखौ बेखेवना होयो इउपिपि एल दोलोनि आफादगिरि प्रमद बर’आ। रायजो- राजाफोरनि गोजोन खौसेथि आरो जौगासारनायनि मोन्थोरजों इउपिपिएल दोलोआ फोसावनाय बिसायख’थि इस्ताहाराव गाहायै गोग्गो खुंथाइ आरो गुबुन-गुबुन बिफाननि मोनफ्रोमबो जौगालु बिथांखिफोरखौ मावफुंगोन आरो साख्रि गोयै बेकार लाइमोनफोरनि जेंनाखौ बोस्रांगोन होन्नानै रोखा फोरमायो ।